Document ID: /roh_data/filtered/fineweb-2-filterrobots_roh.jsonl.gz/69378

Don Quijote e Sancho Pansa in Svizra. Els sun bluords e cun quai libers. I luottan cunter muglins da paiver e parcs da roudas da vent. Tuot sgurdibla. Dal tictac da l’ura dvainta tactica dal trenader da ballapè. Bachmann plüch’ils chantins da seis cello, Diener sia barba. Diener schlavazza pleds aint il public, Bachmann seis archet da pail da cua da chavagl. Diener s’insömgia dal pail da chavagl, si’aigna chavlüra es ‘sclerida’. Bachmann less sclerimaint. Las aventüras da Don Chilischote sun aventüras da la luotta eroica per ün meglder muond e cunter ils malspierts da la quarter-life-crisis – e s’occupan da la figüra da Don Quijote. Sco fingià pro Cervantes vegna giovà cun pleds e lur significaziuns, i vain chantà, rappà e sotà. Vusch e cello fuorman ün inter cumünaivel.